Van vers 15 af waarsku Hy teen profete wat kom in skaapsklere. Mense wat nie goeie vrugte dra nie, maar wat ingestel is op die verskeuring van ander mense.
Dit help nie net om te waak teen die valse profete, as jy 'n valse belyer van God se Evangelie is nie!
Hierdie gedeelte sluit natuurlik baie skerp aan by die brief van Jakobus, waarin hy breedvoerig skryf dat dit geen nut het as iemand sou sê dat hy 'n christen is, maar sy lewe toon 'n gebrek aan die werke wat by 'n christen pas nie.
So is baie van ons ook. Ons dink: 'n redelike probeerslag en baie praatwerk, is voldoende, terwyl ons menseverhoudinge en talle ander dinge in ons lewe die teendeel bewys!